ગુજરાતની વાત કરવામાં આવે તો રાજયના પ્રમુખ શહેરો જેવા કે અમદાવાદ, સુરત, વડોદરા, રાજકોટ સહિતના મોટા શહેરોમાં પણ આ ભાવ વધારો સામાન્ય જનતાની કમર તોડી રહ્યો છે. અમદાવાદમાં આજનો પેટ્રોલ ભાવ 68 પૈસાના વધારા સાથે 80.68 પર પહોંચી ગયો છે. જયારે ડીઝલનો ભાવ 67 પૈસાના વધારા સાથે 78.98 થઇ ગયો છે. તે જ રીતે સુરતમાં પેટ્રોલનો ભાવ 80.13 છે જયારે ડીઝલનો ભાવ 78.43 થઇ ગયો છે. રાજકોટમાં પેટ્રોલ 80.61 અને ડીઝલ 78.89 રૂપિયા પહોંચી ગયું છે. તો વડોદરા ખાતે પેટ્રોલ રૂા.80.22 અને ડીઝલ 78.51 થઇ ગયું છે.